আ্যলেক্স পেটিফার

আলেকজান্ডার রিচার্ড পেটিফার (ইংরেজি: Alexander Richard Pettyfer; জন্ম: ১০ এপ্রিল, ১৯৯০) হলেন একজন ব্রিটিশ অভিনেতা ও মডেল। প্রথম দিকে তিনি স্কুলের নাটক ও টেলিভিশনে অভিনয় করতেন। এরপর ২০০৬ সালে স্টর্মব্রেকার চলচ্চিত্রের প্রধান চরিত্র অ্যালেক্স রাইডারের ভূমিকায় অভিনয় করে একটি ইয়াং আর্টিস্ট অ্যাওয়ার্ড ও একটি এম্পায়ার অ্যাওয়ার্ডের জন্য মনোনয়ন লাভ করেন। পেটিফার বারবেরি সহ বিভিন্ন সংস্থার একাধিক বিজ্ঞাপনী কর্মকাণ্ডে মডেল হিসাবে যুক্ত হয়েছেন এবং আই অ্যাম নাম্বার ফোর, বিস্টলি ও ম্যাজিক মাইক সহ একাধিক অন্যান্য চলচ্চিত্রেও অভিনয় করেছেন। পেটিফার হার্টফোর্ডশায়ারের স্টিভেনেজে জন্মগ্রহণ করেছিলেন। তিনি ইন্টিরিয়ার ডেকরেটর লি আয়ারল্যান্ড (রিচার্ডসন) ও অভিনেতা রিচার্ড পেটিফারের পুত্র। পিতামাতার বিবাহবিচ্ছেদের পর তার মা প্রপার্টি ডেভেলপার মাইকেল আয়ারল্যান্ডকে বিবাহ করেন। তার সৎ ভাই জেমস আয়ারল্যান্ড একজন জুনিয়র টেনিস খেলোয়াড়। পেটিফারের ছেলেবেলা কেটেছে বার্কশায়ারের উইন্ডসরে। নিউ ইয়র্ক সিটিতে একটি খেলনার দোকানে রালফ লরেনের সঙ্গে সাক্ষাতের পর মাত্র সাত বছর বয়সে তিনি গ্যাপের জন্য শিশু ফ্যাশন মডেল হিসেবে কর্মজীবন শুরু করেন। কয়েকটি ইয়োগার্ট ব্র্যান্ডের জন্যও তিনি বিজ্ঞাপন করেছেন। স্কুলে তিনি নিয়মিত নাটকে অভিনয় করতেন। স্কুলের প্রযোজনায় চার্লি অ্যান্ড দ্য চকোলেট ফ্যাক্টরি নাটকে তিনি উইলি ওয়াঙ্কা চরিত্রে অভিনয় করেছিলেন। পেটিফার দুটি জুনিয়র ইন্ডিপেনডেন্ট স্কুলে লেখাপড়া করেন। পরে তিনি অন্য দুটি ইন্ডিপেনডেন্ট বোর্ডিং স্কুলে পড়াশোনা করেছিলেন। জিসিএসইএস করার পর তিনি সিলভিয়া ইয়াং থিয়েটার স্কুলে যোগদান করেন। ২০০৫ সালে মডেলিং কেরিয়ার শুরু করার পর, পেটিফার প্রথম বাণিজ্যিকভাবে অভিনয় করেন ব্রিটিশ টেলিভিশন প্রযোজনার টম ব্রাউন'স স্কুলডেজ চলচ্চিত্রে। এখানে তিনি প্রধান চরিত্র টম ব্রাউনের ভূমিকায় অভিনয় করেন। এই ছবিতে অভিনয় করে তিনি প্রশংসা অর্জন করেছিলেন। ২০০৫ সালের জুন মাসে তিনি তার কর্মজীবনের সবচেয়ে গুরুত্বপূর্ণ চরিত্রে অভিনয় করেন। এটি ছিল অ্যান্টনি হরোউইটজ রচিত উপন্যাস অবলম্বনে নির্মিত স্টর্মব্রেকার চলচ্চিত্রের কিশোর এমআই৬ স্পাই অ্যালেক্স রাইডারের চরিত্র। ৫০০ জনের অডিশন নিয়ে তাকে এই চরিত্রের জন্য বাছা হয়। এই সময় পেটিফারকে এরাগণ ছবিতে একটি ভূমিকায় অভিনয় করার প্রস্তাব দেওয়া হয়েছিল। পেটিফার স্টর্মব্রেকার ছবিটি বেছে নেন মূলত তিনটি কারণে। প্রথমত, স্টর্মব্রেকার ব্রিটেনে শ্যুট করা হয়, কিন্তু এরাগণ শ্যুট করা হয়েছিল চেক প্রজাতন্ত্রে। দ্বিতীয়ত, উড়ানে পেটিফারের ভয় ছিল। এবং তৃতীয়ত, স্টর্মব্রেকার ছবির চরিত্রটির চেহারা তার বেশি ভাল লেগেছিল। স্টর্মব্রেকার ২০০৬ সালের ২১ জুলাই যুক্তরাজ্যে, ২০০৬ সালের ৬ অক্টোবর যুক্তরাষ্ট্রে ও ২০০৬ সালের ২১ সেপ্টেম্বর অস্ট্রেলিয়ায় মুক্তি পায়। এরপর তিনি ওয়াইল্ড চাইল্ড চলচ্চিত্রে অভিনয় করেন। ছবিটির শ্যুটিং হয়েছিল ক্যালিফোর্নিয়া, কেন্ট ও ইয়র্কশায়ার। একটি অংশের শ্যুটিং হয় কেন্টের কোবহ্যাম হল গার্লস স্কুলে। তিনি ফ্রেডি কিংসলে নামে এক স্কুলছাত্রের ভূমিকায় অভিনয় করেন। তার বিপরীতে অভিনয় করেন এমা রবার্টস। ২০০৯ সালে তিনি হরর-কমেডি টরমেন্টেড ছবিতে অভিনয় করেন। তিনি অ্যালেক্স ফ্লিন রচিত উপন্যাস অবলম্বনে নির্মিত বিস্টলি চলচ্চিত্রে মেরি-কেট ওলসেন, ভেনেসা হাডজেনস ও নেইল প্যাট্রিক হ্যারিসের সঙ্গে অভিনয় করেন। ছবিটি ২০১১ সালের ৪ মার্চ মুক্তি পায়। পেটিফার আই অ্যাম নাম্বার ফোর চলচ্চিত্রের মুখ্য ভূমিকায় অভিনয় করেন। ছবিটি ২০১১ সালের ফেব্রুয়ারি মাসে মুক্তি পায়। এই ছবিতে তিনি টিমথি অলিফ্যান্ট, ডায়ানা অ্যাগরন ও টেরেসা পামারের সঙ্গে অভিনয় করেছেন। ছবিটি পরিচালক ডি জে ক্যারুসো, প্রযোজক মাইকেল বে ও কার্যনির্বাহী প্রযোজক স্টিভেন স্পিলবার্গ। ২০০৮: বারবেরি – স্প্রিং/সামার ২০০৮: বারবেরি - দ্য বেস্ট ফর মেন ২০০৯: বারবেরি - স্প্রিং/সামার "Alex Pettyfer AKA Alexander Richard Pettyfer"। NNDB.com। ৫ সেপ্টেম্বর ২০১৫ তারিখে মূল থেকে আর্কাইভ করা। সংগ্রহের তারিখ ২১ মার্চ ২০১৬।  "Empire Readers Awards 2007"। Empire Online। ২০০৭। সংগ্রহের তারিখ ১৫ এপ্রিল ২০১৪।  "Burberry.com"। Burberry। সংগ্রহের তারিখ ১৩ জুলাই ২০১০।  Lyall, Sarah (১৮ জুলাই ২০০৬)। "He Was a Teenage Spy, Surrounded by Treacherous Adults"। The New York Times। সংগ্রহের তারিখ ১ নভেম্বর ২০১০।  "Scotsman.com"। Calm amid the storm। সংগ্রহের তারিখ ২০ জুলাই ২০০৬।  "ICWales.co.uk"। Going down a storm। সংগ্রহের তারিখ ২০ জুলাই ২০০৬।  "E! Online"। Vanessa Hudgens' New British Import। সংগ্রহের তারিখ ২১ এপ্রিল ২০০৯।  "Timothy Olyphant Joins I Am Number Four"। reelzchannel.com। ১৩ মে ২০১০। ২১ অক্টোবর ২০১০ তারিখে মূল থেকে আর্কাইভ করা। সংগ্রহের তারিখ ৫ জুন ২০১০।  "Alex Pettyfer comfirmed for I am Number Four"। Coming Soon। ১ জুলাই ২০১০। ৪ এপ্রিল ২০১০ তারিখে মূল থেকে আর্কাইভ করা। সংগ্রহের তারিখ ১৩ জুলাই ২০১০।  "28th Annual Young Artist Awards"। ৩১ মে ২০১৪ তারিখে মূল থেকে আর্কাইভ করা। সংগ্রহের তারিখ ১৫ জুন ২০১০।  "Empire Awards, UK - Awards for 2007"। Internet Movie Database। সংগ্রহের তারিখ ১৪ জুন ২০১০।  "ShoWest Awards - Past Award Winners"। ২৭ জুন ২০১০ তারিখে মূল থেকে আর্কাইভ করা। সংগ্রহের তারিখ ১৪ জুন ২০১০।  উইকিমিডিয়া কমন্সে অ্যালেক্স পেটিফার সংক্রান্ত মিডিয়া রয়েছে। ইন্টারনেট মুভি ডেটাবেজে Pettyfer/ অ্যালেক্স পেটিফার (ইংরেজি)